钦定古今图书集成/明伦汇编/官常典/第610卷 > 册府元龟 > 《选任》
## 钦定古今图书集成/明伦汇编/官常典/第610卷 > 册府元龟 > 《选任》

自《舜典》所载盖十有二牧以讫于周重方伯连帅之
任秦置郡守汉仍其制或郡或国错峙于四封曰守
曰相咸釐于兆姓专制千里其为威重可知矣。故推
择之际未尝轻焉乃有密迩都邑俯介戎貊或豪猾
恣横或寇攘为孽至乃干戈甫定水旱相仍罢羸赖
其惠绥强暴资其式遏繇是选循良之器求真干之
用，分符以往，专城而居，足以为王庙之藩屏，黔民之
师长者矣。